જગવલ શ્રીનાથના ન્યુ બોલ પાર્ટનર રહેલા વેંકટેશ પ્રસાદે પોતાની મધ્યમ ઝડપી બોલિંગથી દેશના અનેક મેચોમાં જીત અપાવી છે. માત્ર 33 ટેસ્ટ મેચોમાં 96 વિકેટ લેનારા વેંકટેશ એક મામલે અનલકી છે. અને એ છે વિકેટની સદી. ટેસ્ટ ક્રિકેટમાં તેમણે 96 અને વનડે ક્રિકેટમાં તેમણે 196 વિકેટ લીધી છે. પ્રસાદનું યાદગાર વનડે પ્રદર્શન 8 જૂન 1999નું છે. પાકિસ્તાન વિરુદ્ધ માન્ચેસ્ટરમાં રમાયેલી વનડેમાં માત્ર 27 રન આપીને તેમણે પાંચ વિકેટ મેળવી હતી. તે મેચ ભારતે 47 રનથી જીતી હતી. જ્યારે ટેસ્ટમાં પાકિસ્તાન વિરુદ્ધ 28 જાન્યુઆરી 1999એ રમાયેલી ટેસ્ટના ત્રીજા દિવસે તેમણે 33 રન આપીને છ વિકેટ મેળવી હતી.